ངས་གོང་གི་དུམ་མཚམས་ཀྱི་ཡིག་ཕྲེང་མཐའ་མའི་ནང་བཤད་པའི་སེམས་ངར་སློང་གཞིའི་བརྗོད་པ་དེའི་དོན་གང་ཡིན་ནམ།འདས་པའི་ལོ་བརྒྱ་ཕྲག་བཞི་ཙམ་རིང་གི་དུས་ཚོད་ཕལ་ཆེ་བའི་རིང་ཚན་རིག་གིས་ཡུལ་ཅན་གྱི་རང་བཞིན་དང་།ཤེས་པ།ངོ་བོ་སོགས་ཀྱི་རིག་པ་ཁས་ལེན་མ་བྱས་པར།དེའི་ཚབ་ཏུ་ཡུལ་གྱི་རྩད་ཞིབ་དེ་གང་ཟག་གསུམ་པ་ཞིག་གི་ཐོག་ལ་དམིགས་ཡོད།ཡུལ་གྱི་ཐབས་ལམ་དེར་བསྔགས་འོས་ཀྱི་སྒོ་ནས་གྲུབ་འབྲས་ཆེན་པོ་སོན་ཡོད་ཀྱང་།ད་ཆ་དེའི་བཅད་མཚམས་ལ་ཐུག་ཡོང་གི་ཡོད།ལྷག་པར་དུ་དུས་རབས་ཉེར་གཅིག་པའི་གདོང་ལེན་ཆེན་པོ་ཁག་ནི།དཔེར་ན་ཀླད་པའི་སློབ་སྦྱོང་སྟེ།གཙོ་བོར་ཡུལ་ཅན་རང་བཞིན་ལ་སྦྱོར་དགོས་པའམ།ཡང་ན།གནམ་གཤིས་འགྱུར་ལྡོག་སྟེ།རང་བྱུང་ཁམས་སུ་མིའི་ཤུགས་རྐྱེན་ཇི་ཡོད་ལ་སྦྱོར་དགོས།རྣམ་གྲངས་མང་པོའི་ཐོག་ཚན་རིག་ཡར་རྒྱས་ཕྱིན་ཡོད་དེ།ཀླད་རྩའི་བཟོ་རིག་དང་བཅོས་སྦྱོར་སྐྱེས་དངོས་རིག་པས་ཀྱང་ང་ཚོ་སུ་ཡིན་ཐོག་ང་ཚོས་གང་ཤེས་པ་ལས་ལྷག་པའི་ཤུགས་ཆེའི་འགྱུར་བ་ཁས་ལེན་བྱེད་ཀྱི་ཡོད།ཚན་རིག་ཚང་མའི་ནང་གང་ཟག་གསུམ་པ་ཞིག་གི་རྩད་ཞིབ་ལ་དམིགས་པའི་རྒྱུ་མཚན་ལ་བརྟེན།ཁོང་ཚོས་རང་ཉིད་འགྱུར་བ་གཏོང་རྒྱུར་རྐྱེན་བྱེད་པའི་ཉམས་ལེན་གྱི་རིག་པར་ཡིད་མི་བདེ་བ་ཡོང་གི་ཡོད།དེ་ནི་དུས་ཚོད་གཅིག་ལ་ཚན་རིག་དང་ཚན་རྩལ་འཕེལ་རྒྱས་ཀྱིས་རང་ཉིད་ལ་འགྱུར་བ་ཤུགས་ཆེ་ཐུབ་པའི་ཁས་ལེན་བྱས་པའི་ནོར་འཁྲུལ་མངོན་གསལ་དོད་པོ་ཞིག་ཡིན།